Мы махуэхэм
ЩIышылэм и 21, щэбэт
IэплIэ зэхуэщIыным и дунейпсо махуэщ. Ар 1986 гъэм США-м къыщыхалъхьати, абы и хъыбарыр дуней псом псынщIэу щызэлъащIысауэ, къэрал куэдым щагъэлъапIэ.
УФ-м и инженер дзэхэм я махуэщ. 1701 гъэм Пётр Езанэм Iэ щIидзащ къэралым щыяпэ инженер школ къызэгъэпэщыным теухуа унафэм.
1918 гъэм Адыгейм Совет властыр щагъэуващ.
1924 гъэм Ленин (Ульянов) В. И. дунейм ехыжащ.
1934 гъэм Украинэм и Компартым и ХII съездым унафэ щащIащ республикэм и къалащхьэр Харьков ирахыу Киев ягъэIэпхъуэным теухуауэ.
1943 гъэм советыдзэхэм Ставро- поль къалэр фашистхэм къыIэщIагъэкIыжащ.
1945 гъэм ЦIыхубэ Комиссархэм я Советым унафэ къищтащ Москва Ботаническэ хадэ къыщызэIухыным теухуауэ.
1954 гъэм дунейм щыяпэу США-м хьэзыр щыхъуащ атом псыщIагъырыкIуэ кхъухьыр.
1985 гъэмХьэгъундокъуэ Елмэсхъан дунейм ехыжащ.
Франджым щыщ дизайнер-модельер, зи IэдакъэщIэкIхэмкIэ дуней псом цIэрыIуэ щыхъуауэ щыта Диор Кристиан къызэралъхурэ илъэси 112-рэ ирокъу.
Совет къэфакIуэ, балетмейстер, СССР-м и цIыхубэ артист, Социалист Лэжьыгъэм и ЛIыхъужь Моисеев Игорь къызэралъхурэ илъэси 111-рэ ирокъу.
Ермэлы композитор, СССР-м и цIыхубэ артист Бабаджанян Арно къызэралъхурэ илъэс 96-рэ ирокъу.
КъБР-м и цIыхубэ тхакIуэ ХьэхъупащIэ Хьэжбэчыр къызэралъхурэ илъэс 91-рэ ирокъу.
Испанием щыщ, дуней псом щыцIэрыIуэ опернэ уэрэджыIакIуэ Домингэ Пласидэ и ныбжьыр илъэс 78-рэ ирокъу.
Совет, америкэ актёр, режиссёр, РСФСР-м и цIыхубэ артист Нахапетов Родион и ныбжьыр илъэс 73-рэ ирокъу.
УФ-м и цIыхубэ егъэджакIуэ, тхыдэ щIэныгъэхэм я доктор Мэлбахъуэ Борис и ныбжьыр илъэс 72-рэ ирокъу.
Филологие щIэныгъэхэм я доктор, КъБР-м щIэныгъэхэмкIэ щIыхь зиIэ и лэжьакIуэ БищIо Борис и ныбжьыр илъэс 65-рэ ирокъу.
УФ-м и цIыхубэ артист Харатьян Дмитрий и ныбжьыр илъэс 57-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэр махуэм градуси 4 — 1, жэщым градуси 3 — 1 щыхъунущ.
ЩIышылэм и 22, тхьэмахуэ
Уэсым и дунейпсо махуэщ. Къэрал куэдым ар щагъэлъапIэ ЩIымахуэ спорт лIэужьыгъуэхэм я махуэ фIэщыгъэр иIэу.
УФ-м и ПВО-м и кхъухьлъатэдзэхэм я махуэщ
Нартыху гъэпIэнкIам и махуэщ. МафIэ гуащIэм тет шыуаным нартыху хьэдзэ зыбжанэ ибдзэмэ, уэс Iэтэм хуэдэу къызэрыбырыбым япэу гу лъатащ 1630 гъэм.
1517 гъэм Мысыр шэрджэс мамлюкхэмрэ тыркудзэмрэ Каир пэмыжыжьэу зэзэуэн щыщIадзащ.
1969 гъэм КПСС-м и ЦК-м Секретарь нэхъыщхьэ Брежнев Леонид иукIыну хэтащ Совет армэм и сержант нэхъыщIэ Ильин Виктор.
Инджылыз усакIуэ Байрон Джордж къызэралъхурэ илъэс 229-рэ ирокъу.
Сабий тхакIуэ Гайдар Аркадий (и унэцIэ дыдэр Голиковщ) къызэралъхурэ илъэси 113-рэ ирокъу.
Совет физик, Социалист Лэжьыгъэм и ЛIыхъужь, СССР-м ЩIэны-гъэхэмкIэ и академием и академик, Нобель и саугъэтым и лауреат Ландау Лев къызэралъхурэ илъэси 109-рэ ирокъу.
Урысей актрисэ цIэрыIуэ, РСФСР-м и цIыхубэ артисткэ Талызинэ Валентинэ и ныбжьыр илъэс 82-рэ ирокъу.
КъБКъУ-м и библиотекэм и унафэщIу щыта, КъБР-м щэнхабзэмкIэ щIыхь зиIэ и лэжьакIуэ УнащIэ Розэ къыщалъхуа махуэщ.
Урысей актёр, продюсер, нэтынхэр езыгъэкIуэкI, УФ-м и Къэрал саугъэтыр зрата Ярмольник Леонид и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэс тIэкIу къыщесынущ. ЩIыIэр махуэм градуси 5 — 3, жэщым градуси 10 — 9 щыхъунущ.
ЩIышылэм и 23, блыщхьэ
IэкIэ тхэным и дунейпсо махуэщ. Абы ХъэтIым и махуэкIи йоджэ.
1556 гъэм Китайм и Шаньси провинцэм щIыр щыхъеящ икIи а гузэвэгъуэм напIэзыпIэм хэкIуэдащ цIыху мин 830-рэ. Дуней къэхъукъащIэм и зэранкIэ апхуэдиз цIыху зэуэ щыхэкIуэда иджыри къэс къэхъуакъым.
1849 гъэм Нью-Йорк штатым дунейм щыяпэу дохутырым и дипломыр иратащ цIыхубзым. Ар Инджылызым къыщалъхуа, иужькIэ США-р псэупIэ зыхуэхъуа Блэквелл Элизабетт.
1895 гъэм цIыхум и лъэр япэ дыдэу Антарктидэм теуващ. Ахэр Норвегием щыщ гупт.
1916 гъэм США-м хыхьэ Монтанэ штатым дуней щытыкIэм зыIэзыбжьэу зыщихъуэжри, хуабэу щыта градуси 7-р щIыIэ градус 49-м хуэкIуат. Апхуэдэ дунейм зэи къыщыхъуакъым.
1924 гъэм Ленин (Ульянов) Владимир и Мавзолей Москва щыухуэным теухуа унафэ къащтащ.
Франджы тхакIуэ цIэрыIуэ Стендаль (и цIэ дыдэр Мари-Анри Бейлщ) къызэралъхурэ илъэс 234-рэ ирокъу.
Совет кинорежиссёр, актёр, СССР-м и цIыхубэ артист, Социалист Лэжьыгъэм и ЛIыхъужь Александров Григорий (и унэцIэ дыдэр Мормоненкэщ) къызэралъхурэ илъэси 114-рэ ирокъу.
ТхакIуэ, тхыдэ щIэныгъэхэм я доктор, профессор, КъБР-м и Къэрал саугъэтыр тIэунейрэ зыхуагъэфэща МафIэдз Сэрэбий къызэралъхурэ илъэс 82-рэ ирокъу.
Урысей актёр, каскадер, жылагъуэ лэжьакIуэ, УФ-м щIыхь зиIэ и артист Иншаков Александр и ныбжьыр илъэс 70 ирокъу.
«Адыгэ псалъэ» газетым и корреспондент Щоджэн Iэминат къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэр махуэм градуси 4 — 1, жэщым градуси 8 — 6 щыхъунущ.
